钦定古今图书集成/明伦汇编/闺媛典/第025卷 > 杨中正妻陈氏
## 钦定古今图书集成/明伦汇编/闺媛典/第025卷 > 杨中正妻陈氏

按《崇仁县志》：“陈氏，杨中正妻。年十八归杨，累生弗育，
捐首饰置妾，数岁亦无出适。媒妇携一女来，氏谂其
资性醇谨，复收之。逾年遂生一子，名奎，氏抚如己出。
后中正殁，氏所生女求奁田，氏曰：‘杨氏军民二差，恐
汝弟弗能支’。”卒无所与。虽奎屡劝，亦不听。年八十卒。